ભારતમાં થયેલા લગ્નની નોંધણી ફરજિયાત હોવી જોઈએ તે માટે ભારતની ઉચ્ચ ન્યાયલયે દરેક રાજ્યને લગ્ન નોંધણી અંગેનો યોગ્ય કાયદો ઘડવા માટે નિર્દેશ કર્યો. મુંબઈનો લગ્નોની નોંધણી કરવા બાબતનો અધિનિયમ, ૧૯૫૩, રાજ્યમાં વિધિપૂર્વક કરેલા લગ્નોની ફરજિયાત નોંધણી માટેની જોગવાઈ કરે છે પરંતુ આ અધિનિયમ બિનઅસરકારક નીવડયો છે. ઉપરોકત જણાવેલા સુપ્રીમ કોર્ટનાં હુકમમાં સુપ્રિમ કોર્ટે એવો અભિપ્રાય આપ્યો છે કે લગ્નની તારીખો અને લગ્નના પક્ષકારોને લગતાં રેકોર્ડના અભાવથી દૂરોગામી અસરો જન્માવતી સમસ્યાઓ ઉભી થાય છે. યોગ્ય કાયદો બનાવવામાં ન આવે, ત્યાં સુધી આ કોર્ટના આ હુકમ અનુસાર સરકારી હુકમ/વહીવટી સૂચનાઓને અમલી બનાવી શકાય. આમ જ્યાં લગ્નની નોંધણી/રેકોર્ડ કરવા માટે વૈજ્ઞાાનિક નિર્દેશો હોય, ત્યાં વધારાના પગલાંરૂપે તેને લાગુ પાડી શકાય.